Jabarkan Pencegahan dari Penyakit kencing tikus dalam bahasa melayu

Doksisiklina boleh digunakan bagi menghalang jangkitan bagi pengembara ke kawasan berisiko tinggi.

Rawatan leptospirosis merupakan proses agak rumit terdiri daripada dua komponen utama: memendam agen penyebab dan melawan kemungkinan komplikasi. Dadah eetiotropik adalah antibiotik, seperti sefotaksim, doksisiklina, penisilin, ampisilin dan amoksisilin (doksisiklina juga boleh digunakan sebagai profilaksis). Vaksin bagi manusia masih belum ada; vaksin haiwan hanya terdapat bagi beberapa jenis strain, dan hanya berkesan bagi beberapa bulan. Dos ubat-ubatan bagi manusia adalah seperti berikut: doksisiklina 100 mg oral setiap 12 jam selama 1 minggu atau penisilin 1–1.5 MU setiap 4 jam selama 1 minggu. Doksisiklina 200–250 mg sekali seminggu diberi sebagai profilaksis.  Bagi anjing, penisilin paling biasa digunakan bagi merawat fasa leptospiremik (jangkitan pada darah), dan doksisiklina digunakan bagi menyingkir keadaan pembawa tanpa gejala.

Langkah rawatan sokongan (terutama bagi kes teruk) termasuk penyahtoksinan dan normalisasi keseimbangan hidroelektrolit. Larutan glukosa dan garam mungkin diberikan; dialisis digunakan bagi kes teruk. Peningkatan serum kalium adalah biasa dan jika kadar kalium menjadi terlalu tinggi langkah khas perlu diambil. Aras serum fosforus juga mungkin turut meningkat sama kepada aras yang tidak dapat diterima akibat kegagalan buah pinggang. Rawatan bagi hiperfosfatemia terdiri daripada merawat penyakit punca, dialisis sekiranya diperlukan, atau mengambil kalsium karbonat hanya selepas memeriksa kadar serum kalsium (kedua aras adalah berkait). Dos pemberian kortikosteroid dikurangkan secara beransur (cth. prednisolon bermula dari 30–60 mg) semasa 7–10 hari dicadangkan oleh sesetengah pakar dalam kes dimana kesan pendarahan haemorrhagik teruk. Penjagaan organ khusus dan rawatan adalah penting bagi kes buah pinggang, hati, atau pembabitan jantung.